el el el el el el el el el el el el el el el el el el el en el el el el el el el el el el el el el el el el el el el el el el el el el el fr el el en en el el el el el el vi el ru el el el el en el el el el el el el el el el el el el el el el el el el el el el el el el el el el el en el sv el el en el en el el en el en el el en el el el en el en el el el en el el el en el el el fr el el el en el el el en el el el en el el el en el el el de el el el el en el el el en el el el ja el el el ja el el el de el el el de el el el de el el el en el el el el el el el el el el el el el el el el el el el el el el el el el en el el en el el el sv el el en el el el fr el el la la el el de el el en el el el de el el en el el fr el en el el el fr el el en el el el fr el el en el el el sv el el en el el en el el en el el fr el el en el el en el el en el el ja el el en el el fr el el en el el de el el en el el fr el el en el el es el el en el en el nb el el en el el el fr el el it el el el de el el pt el el el en el el en el el el en el el en el el el sv el el en el el el ja el el en en el el el el el el el el el el en el el en el el el sv el el nb el el el fr el el en el el el de el el en el el de el el en el el fr el el en el el fr el el en el el fr el el en el el sv el el en el el en el el en el el fr el el en el el en el el en el el ja el el it el el fr el el en el el de el el en el el fr el el en el el es el el en el el nb el el en el el fr el el cs cs el de el el en el el en el el fr fr el en el el en el el sv el el de el el de el el de el el el el el el el en el en el sv el en el fr el en el de el en el de el en el fr el pt el fr el en el fr el en el sv el en el en el en el fr el en el en el fr el ja el en el fr el fr el de el en el fr el en el es el en el nb el de el fr el en el de el en el en el en el en el en el el el el el el en el en el sv el en el fr el en el de el ms el de el en el fr el en el fr el fr el fr el en el sv el en el en el en el fr el en el en el en el en el en en el el el el el el en el en el sv el en el fr el it el de el en el de el en el fr el oc el fr el en el fr el nl el sv el fr el en el en el fr el en el en el en el ja el en el fr el en el de el en el en el en el el el el el el en el eo el fr el en el de el en el de el en el fr el en el fr el hbs_lat el fr el en el sv el it el en el en el fr el en el en el en el ja el en el fr el en el de el en el fr el en el en el en el en el en el el el el en el en en el el el en el en en en en en el en en en en el el el el el el el el el el el el el el el en el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Οι Αγνοούμενοι (αγγλικά: Lost) είναι αμερικανική τηλεοπτική δραματική σειρά που προβλήθηκε για πρώτη φορά από το κανάλι ABC στις 22 Σεπτεμβρίου του 2004 και ολοκληρώθηκε στις 23 Μαΐου του 2010, αποτελούμενη συνολικά από έξι κύκλους και 121 επεισόδια. Η σειρά περιέχει στοιχεία του υπερφυσικού και επιστημονικής φαντασίας, και ακολουθεί τη ζωή των επιζώντων ενός αεροπορικού δυστυχήματος ένα μυστηριώδες τροπικό νησί κάπου στον νότιο Ειρηνικό Ωκεανό. Τυπικά, τα επεισόδια, περιλαμβάνουν μία βασική πλοκή που εξελίσσεται στο νησί, η οποία εμπλουτίζεται από σκηνές με αναδρομές και επαναφορές στο τώρα, οι οποίες προσφέρουν επιπλέον γνώσεις στους εμπλεκόμενους χαρακτήρες.
22 Σεπτεμβρίου 2004– 23 Μαΐου 2010[1]
Το Lost δημιουργήθηκε από τους Τζέφρεϊ Λίμπερ, Τζέφρεϊ Τζ. Άμπραμς και Ντέιμον Λίντλοφ, οι οποίοι μοιράστηκαν τις μνείες για τη σεναριογραφία στους τίτλους τέλους του πιλοτικού επεισοδίου, το οποίο σκηνοθετήθηκε από τον Άμπραμς. Κατά τη διάρκεια της προβολής της σειράς, οι Λίντλοφ και Κάρλτον Κιους εργάστηκαν ως showrunners και επικεφαλής σεναριογράφοι, σε συνεργασία με ένα μεγάλο αριθμό άλλων παραγωγών και συγγραφέων. Λόγω του τεράστιου καστ και του κόστους κινηματογράφησης, κατά κύριο λόγο στο Οάχου της Χαβάης, το Lost ήταν μία από τις ακριβότερες τηλεοπτικές παραγωγές, με τον πιλότο να κοστίζει περισσότερα από 14 εκατομμύρια δολάρια.[2] Το σύμπαν και η μυθολογία της σειρά έχουν επεκταθεί σε έναν αριθμό μέσων, κυρίως μέσω μίας σειράς επιτελούμενης από μίνι επεισόδια, ονόματι Missing Pieces, και ένα δωδεκάλεπτο επίλογο με τον τίτλο The New Man in Charge.
Το Lost σημείωσε μεγάλη αποδοχή και έγινε εμπορική επιτυχία με την πρώτη προβολή του, ενώ θεωρείται από τους κριτικούς ως μία από τις καλύτερες τηλεοπτικές δραματικές σειρές όλων των εποχών.[3] Ο πρώτος κύκλος συγκέντρωσε ένα μέσο ποσοστό 16 εκατομμυρίων τηλεθεατών ανά επεισόδιο,[4] ενώ ο έκτος και τελευταίος κύκλους περισσότερους από 11 εκατομμύρια τηλεθεατές ανά επεισόδιο. Το Lost απέσπασε εκατοντάδες υποψηφιότητες για βραβεία κατά την περίοδο προβολή του και κέρδισε πολλά από αυτά, συμπεριλαμβανομένου του Έμμυ για την Καλύτερη Δραματική Σειρά το 2005, του BAFTA για την Καλύτερη Αμερικανική Είσοδο, της Χρυσής Σφαίρας για την Καλύτερη Δραματική Σειρά το 2006 και ένα Βραβείο Σωματείου Ηθοποιών για το Εξαιρετικό Σύνολο σε Δραματική Σειρά.
Μετά από την τραγική, ανεξήγητη συντριβή ενός αεροσκάφους που εκτελούσε την πτήση Σίδνεϊ προς Λος Άντζελες περνώντας από ένα άγνωστο, έρημο νησί του Ειρηνικού Ωκεανού, στη μέση του πουθενά. Οι 48 επιζώντες -ανάμεσά τους ο γιατρός Τζακ, η κατάδικος Κέιτ, που χάρη στο δυστύχημα ξανακέρδισε προσωρινά την ελευθερία της, ο νεαρός πάμπλουτος αλλά παχύσαρκος Χέρλυ, ο τυχοδιώκτης Σόγιερ, ο βετεράνος του Πολέμου του Κόλπου Σάιντ, ο μυστηριώδης μεσήλικας Λοκ και ένα ζευγάρι Κορεατών- διαπιστώνουν σύντομα ότι δεν θα έχουν να αντιμετωπίσουν μόνο τα στοιχεία της φύσης, αλλά και τα επικίνδυνα μυστικά του τόπου στον οποίο έχουν παγιδευτεί. Τίποτε δεν είναι αυτό που φαίνεται και το μόνο προφανές είναι ότι όλοι αυτοί οι άνθρωποι συνδέονται κατά κάποιον τρόπο, κι ότι ο καθένας τους βρίσκεται εκεί για κάποιο συγκεκριμένο λόγο. Όσο για τις ελπίδες διάσωσής τους, κι αυτές φθίνουν με την κάθε μέρα που περνά, ώσπου μετά από πολλά, 6 από τους επιζώντες καταφέρνουν να γυρίσουν πίσω στην πραγματική ζωή. Ωστόσο, για λίγο όλα μοιάζουν τέλεια στη ζωή τους, αλλά μετά οι τύψεις και η ιδέα της παραμονής των φίλων τους στο νησί τους δημιουργεί πολλά προβλήματα, ώστε να θέλουν να γυρίσουν πίσω στο νησί, κάτι το οποίο τελικά καταφέρνουν.
Ο Τζακ, ο αρχηγός της ομάδας των αγνοουμένων, είναι ένας νευροχειρουργός που βρέθηκε στη μοιραία πτήση μεταφέροντας τη σορό του πατέρα του στις Η.Π.Α. Ωστόσο, η σχέση του με τον πατέρα του ποτέ δεν ήταν καλή, καθώς ο πατέρας του ήταν αλκοολικός και είχε σχέση με την πρώην γυναίκα του Τζακ, πράγμα που αποτέλεσε το μεγαλύτερο ρήγμα στην σχέση τους. Στα μέσα του τρίτου κύκλου μαθαίνουμε ότι ο Τζακ είναι ετεροθαλής αδερφός με την Κλαιρ, καθώς ο πατέρας του είχε κι άλλο ένα παιδί, την Κλαιρ, το οποίο ποτέ δεν αναγνώρισε. Στο νησί, οι επιζώντες τον επιλέγουν για αρχηγό τους, επειδή είναι γιατρός. Ο ίδιος δεν επιθυμεί την αρχηγία και συχνά έρχεται σε σύγκρουση με άλλες προσωπικότητες από την ομάδα και κυριότερα με τον Τζον Λοκ, λόγω της έντονης διαφοράς ανάμεσα τους. Ο Τζακ είναι άνθρωπος της λογικής και ο Λοκ είναι άνθρωπος της πίστης. Επίσης, υπάρχει αντιζηλία ανάμεσα σ' αυτόν και τον Σόγιερ, καθώς τρέφουν και οι δύο αισθήματα για την Κέιτ. Στον τρίτο κύκλο προσπαθεί μάταια να πιστέψει ότι είναι ερωτευμένος με την Τζούλιετ για να ξεχάσει την Κέιτ. Μετά την επιστροφή του στην πατρίδα συζεί με την Κέιτ και το μωρό, αλλά όντας έτοιμος να την παντρευτεί χωρίζουν και μετατρέπεται σε αλκοολικός, έχοντας αυτοκτονικές τάσεις, ενώ επιθυμεί να γυρίσει πίσω στο νησί και τελικά στον 5ο κύκλο επιστρέφει. Προσπαθεί να ενεργοποιήσει τη βόμβα υδρογόνου "JUGHEAD" έτσι ώστε να αλλάξει το πεπρωμένο των επιζώντων. Παρ'όλα αυτά αποτυγχάνει και στη θέση του την ενεργοποιεί η Τζούλιετ.
1, 2, 3, 4, 5, 6
Η Κέιτ είναι φυγάς με εγκληματικό παρελθόν και μια τραγική προσωπική ιστορία, έχοντας σκοτώσει τον πατριό της που τελικά αποδείχτηκε ότι είναι ο βιολογικός της πατέρας. Βρέθηκε στη μοιραία πτήση συνοδευόμενη από έναν αστυνομικό για να την μεταφέρει πίσω στις Η.Π.Α. εξαιτίας της καταγγελίας της μητέρας της, στην οποία είχε εκμυστηρευτεί το έγκλημά της, και την κατέδωσε στην αστυνομία. Στο νησί, συνδέεται ερωτικά με τον Τζακ, αλλά και με τον Σόγιερ δίχως να έχει ξεκαθαρίσει τα συναισθήματά της και μην ξέροντας με ποιον από τους δύο είναι ερωτευμένη. Συχνά, επιθυμεί να συμμετέχει σε όλες τις περιπέτειες της ομάδας, θέτοντας έτσι τη ζωή της σε κίνδυνο. Μετά το νησί, φέρεται ως υπεύθυνη για την κηδεμονία του γιου της Κλαιρ, τον Άαρον και συζεί με τον Τζακ. Θέλοντας να μάθει την αλήθεια για την Κλαιρ επιστρέφει πίσω στο νησί.
Ο Σόγιερ, είναι ένας κακοποιός που ταξίδεψε στην Αυστραλία με σκοπό την εκδίκηση. Σκοπεύει να εκδικηθεί τον άνθρωπο τον οποίο η μητέρα του είχε εραστή και αργότερα την παραπλάνησε με σκοπό τα χρήματα έχοντας ως αποτέλεσμα ο πατέρας του να το μάθει, να σκοτώσει την γυναίκα του και αργότερα να αυτοκτονήσει ο ίδιος. Το κανονικό όνομα του Σόγιερ είναι Τζέιμς αλλά χρησιμοποιεί το όνομα Σόγιερ, διότι με τον καιρό έκανε ό,τι ακριβώς έκανε και ο Σόγιερ που ευθύνεται για τον θάνατο των γονιών του. Εμπλεκόταν σε ερωτική σχέση με μία παντρεμένη γυναίκα , και μετά φρόντιζε να της αποσπάσει όσα πιο πολλά χρήματα γινόταν. Στο νησί, τελικά, μυστηριωδώς βρίσκεται και ο πατέρας του Τζον Λοκ ο οποίος τελικά αποδεικνύεται ότι είναι ο Σόγιερ που έψαχνε τόσο καιρό για να πάρει εκδίκηση και τελικά τον σκοτώνει. Με αυτόν τον τρόπο νιώθει σαν να εξιλεώνεται και η αλλαγή του χαρακτήρα του στον τέταρτο κύκλο είναι τρομακτική πώς από κακός και αντιπαθής γίνεται γλυκός και προστατευτικός. Στη μοιραία πτήση βρέθηκε επειδή τον απέλασαν από τη χώρα. Εμπλέκεται ερωτικά με την Κέιτ με την οποία αναπτύσσουν μια μεγάλη σχέση αγάπης αλλά παράλληλα και μίσους.Ο ίδιος για να την σώσει πέφτει από το ελικόπτερο και επιστρέφει στο νησί.Στον πέμπτο κύκλο έχει σχέση με την Τζούλιετ.
Ο Χάρλυ είναι ένας παχύσαρκος νεαρός που ταξίδευε στις Η.Π.Α. με σκοπό να γιορτάσει τα γενέθλια της μητέρας του. Πίσω από τον εθισμό του στο φαγητό κρύβεται μια ευαίσθητη ψυχή και κάποια βαθιά τραύματα, που τον έχουν κάνει να πιστέψει ότι είναι… καταραμένος! Ο Χάρλυ ξαφνικά γίνεται εκατομμυριούχος παίζοντας απλά ένα Λόττο, αλλά από τότε τα λεφτά αυτά θεωρεί ότι του έφεραν γρουσουζιά, αφού μετά από την απόκτηση τους, ο αιφνίδιος θάνατος του παππού του, ο ερχομός του πατέρα του που τον παράτησε μικρό και η καταστροφή του σπιτιού του από πυρκαγιά τον κάνουν να πιστεύει ότι οι αριθμοί που κέρδισε στο Λόττο είναι καταραμένοι. Παρ' όλα αυτά, στο νησί όλοι τον συμπαθούν, καθώς είναι αστείος, έξυπνος και πρόθυμος να βοηθήσει τον καθένα. Εμπλέκεται ερωτικά με την Λίμπι, η οποία επέβαινε στην ουρά του αεροπλάνου, αλλά δεν προλαβαίνει να χαρεί τον έρωτα τους καθώς την σκοτώνει ο Μάικλ. Ο Χάρλυ ήταν ένας από τους Oceanic 6 αλλά γρήγορα χάνει τα λογικά του και για να κρυφτεί από τις πράξεις του μπαίνει στο ψυχιατρείο παριστάνοντας τον τρελό. Ο ίδιος επιστρέφει στο νησί στον πέμπτο κύκλο.
Ο Σαγίντ είναι αξιωματικός τηλεπικοινωνιών του ιρακινού στρατού με ειδική εκπαίδευση σε μεθόδους βασανιστηρίων. Βρέθηκε στη μοιραία πτήση, στην προσπάθειά του να βρει τον μεγάλο του έρωτα στις Η.Π.Α, την Νάντια. Στο νησί, λόγω των γνώσεών του, αναλαμβάνει να αποκαταστήσει τον πομποδέκτη του αεροσκάφους προκειμένου να καλέσει βοήθεια. Τον Σαγίντ μοιάζει να τον κυνηγάει ένα είδος 'κατάρας' καθώς και οι τρεις γυναίκες με τις οποίες βλέπουμε στην σειρά να εμπλέκεται ερωτικά είναι νεκρές. Στο νησί εμπλέκεται ερωτικά με την Σάνον η οποία όμως δυστυχώς πεθαίνει κατά λάθος από την Άνα Λουσία. Μετά το γυρισμό του στην πατρίδα παντρεύεται τον μεγάλο του έρωτα, την Νάντια, αλλά αφού την δολοφονούν γίνεται δολοφόνος στην υπηρεσία του Μπεν ώστε να πάρει εκδίκηση για το θάνατό της αλλά και για να μην αποκαλυφθεί ότι υπάρχουν και άλλοι άνθρωποι στο νησί, οι οποίοι δεν έχουν καταφέρει να φύγουν. Τελικά τον συλλαμβάνουν για ένα από τα εγκλήματα που διέπραξε και τον μεταφέρουν με την ίδια πτήση που γύριζε πίσω στο νησί χωρίς τη θέλησή του.
Ο Τζον Λοκ ήταν ανάπηρος εξαιτίας της πτώσης του από όροφο πολυώροφο κτίσμα. Ταξίδεψε στην Αυστραλία για να πραγματοποιήσει το όνειρο της ζωής του, να κάνει ένα μεγάλο ταξίδι για να δοκιμάσει τον εαυτό του αυτό όμως δεν συνέβη λόγω της αναπηρίας του. Η "προηγούμενη" ζωή του περιλαμβάνει πολλές τραυματικές εμπειρίες με κυριότερη την συνάντηση του με τον πατέρα του ο οποίος τον είχε εγκαταλείψει από μικρό. Ο Λοκ καταφέρνει να τον βρει και για λίγο καιρό μοιάζουν όλα τέλεια περνώντας ευχάριστα με τον πατέρα του. Όμως αυτό αλλάζει αφού μετά μαθαίνουμε ότι ο πατέρας του στήνει ολόκληρη πλεκτάνη μόνο και μόνο για να δεχτεί να του μεταμοσχεύσει το νεφρό του και όταν αυτό συμβεί τον απορρίπτει πράγμα που πληγώνει τον Τζον ανεπανόρθωτα. Μετά το αεροπορικό δυστύχημα, συμβαίνει ένα θαύμα: ο Τζον κατορθώνει να περπατήσει! Αυτό τον κάνει να πιστέψει ότι το νησί είναι ιερό και ότι οφείλει να το υπακούει. Γίνεται ένα από τα πιο ενεργά μέλη της ομάδας και εκδηλώνει αρχηγικές τάσεις. Στο τελευταίο επεισόδιο του τέταρτου κύκλου μαθαίνουμε ότι ο Λοκ είναι νεκρός.
Έλεγαν πως αυτοκτόνησε. Στην πραγματικότητα όμως τον δολοφόνησε ο Μπεν. Τον ίδιο τον μεταφέρει ο Τζακ πίσω στο νησί και μετά σύγκρουση ο ίδιος ξαναζωντανεύει.Παρ' όλα αυτά στο τέλος του 5ου κύκλου η Ελεάνα και κάποιοι άλλοι επιζήσαντες της Ατζίρα φέρνουν στον Ρίτσαρντ το νεκρό πτώμα του Λοκ και τελικά αποκαλύπτεται ότι κάποιος άλλος έχει πάρει τη μορφή του.
Η Κορεάτισσα Σαν πήγαινε διακοπές με τον σύζυγό της, Τζιν, όταν έπεσε το αεροπλάνο αλλά στην πραγματικότητα σκόπευε να τον αφήσει και να πάει να ζήσει σε κάποια άλλη χώρα. Στην "προηγούμενη" ζωή της, ήταν μία ευκατάστατη νοικοκυρά με μάλλον πεζή ζωή. Στο νησί, δίνει αρχικά την εντύπωση ότι είναι απόλυτα υποταγμένη στον άνδρα της, στη συνέχεια όμως βγαίνει απ το καβούκι της και αποκαλύπτει κάποια πράγματα για τον εαυτό της που δεν γνώριζε ούτε ο Τζιν. Στο νησί μένει έγκυος και καταφέρνει να φύγει δίχως όμως τον Τζιν ο οποίος βρίσκει τον θάνατο τραγικά. Η Σαν, πιστεύει ότι ο Τζακ ευθύνεται για τον θάνατο του άντρα της χωρίς όμως να ισχύει. Τελικά μαθαίνει από το Μπεν ότι ο Τζιν είναι ζωντανός και επιστρέφει στον νησί για να τον βρει.
Ο Κορεάτης Τζιν πήγαινε διακοπές με τη σύζυγό του, Σαν, όταν έπεσε το αεροπλάνο. Στην πραγματικότητα όμως, δεν επρόκειτο μόνο για ταξίδι αναψυχής, καθώς ο Τζιν κουβαλάει ένα μυστικό που δεν το γνώριζε η γυναίκα του. Οι γονείς του ζουν αλλά από ντροπή λέει στην Σαν ότι είναι νεκροί . Στο νησί δυσκολεύεται να συνεννοηθεί με τους υπόλοιπους επιζήσαντες επειδή δεν μιλάει αγγλικά. Αποφασίζει να απομονωθεί, αλλά αυτό οδηγεί σε παρεξηγήσεις. Ο ίδιος ήταν στο πλοίο που ανατινάχτηκε από μια βόμβα(το οποίο ανήκει στην ομάδα που έψαχνε το συγκεκριμένο νησί εδώ και καιρό) που επέβαινε δίχως να προλάβει να γυρίσει πίσω στην πατρίδα. Η Σαν και όλοι οι Oceanic 6 τον θεωρούσαν νεκρό, αλλά τελικά ήταν ζωντανός.
1, 2 ,3 ,4, 5, 6
Ο Τσάρλι είναι ροκ σταρ, αφού το συγκρότημά του κατάφερε να κάνει ήδη μία επιτυχία. Ταξίδεψε στην Αυστραλία, για να προσεγγίσει τον αδελφό του Λίαμ. Ο Λοκ θα τον βοηθήσει να ξεπεράσει τον εθισμό του στην ηρωίνη, ενώ μια νεαρή κοπέλα, η Κλαιρ, θα γίνει στενή του φίλη και αργότερα θα εμπλακούν ερωτικά. Ωστόσο, η σχέση του και με τους δύο θα έχει σκαμπανεβάσματα. Στο τέλος του τρίτου κύκλου, ο Τσάρλι χάνει τη ζωή του σε μια προσπάθεια να βοηθήσει του υπόλοιπους να έρθουν σε επαφή με τον εξωτερικό κόσμο.
Η Κλαιρ φέρνει στη ζωή το μωρό της (το οποίο είχε σκοπό να δώσει για υιοθεσία) στο νησί. Εμπλέκεται φιλικά αρχικά και έπειτα ερωτικά με τον Τσάρλι. Στην τρίτη περίοδο, μαθαίνουμε ότι είναι ετεροθαλής αδερφή του Τζακ. Επιλέγει να μην γυρίσει πίσω στην πατρίδα και το μωρό της, ο Άαρον, βρίσκεται υπό την κηδεμονία της Κέιτ όταν φύγουν από το νησί. Σε διάφορες φάσεις της σειράς εμφανίζονται διάφορα μηνύματα ότι ο μόνος που πρέπει να μεγαλώσει το παιδί είναι η Κλαιρ και κανένας άλλος. Αυτό δεν συμβαίνει.
Ντέσμοντ Χιουμ (Desmond Hume)
Το καράβι του Ντέσμοντ ναυάγησε στο νησί και έπειτα ο ίδιος έμενε στην Καταπακτή για τρία χρόνια ακολουθώντας πιστά τις οδηγίες του ανθρώπου που τον έσωσε και βρισκόταν πριν στην καταπακτή: πατάει κάθε 108 λεπτά ένα κουμπί πιστεύοντας ότι έτσι "σώζει τον κόσμο". Ο Ντέσμοντ στον τρίτο κύκλο κερδίζει τη δυνατότητα να βλέπει το μέλλον και προμηνύει τον θάνατο του Τσάρλι. Τελικά καταφέρνει να φύγει από το νησί και να βρει την Πέννυ τον μεγάλο του έρωτα. Στον 5ο κύκλο ο Φαραντέι επικοινωνεί μαζί του μέσα από μία του ανάμνηση και τον πείθει να ψάξει να βρει τη μητέρα του.
2, 3, 4, 5, 6
Μπεν Λάινους (Ben Linus)
Ο αρχηγός τον "Άλλων". Ζει στο νησί από τα 10 του χρόνια. Χρησιμοποιεί τον Τζακ για να του αφαιρέσει τον όγκο που έχει στη σπονδυλική του στήλη. Αρχικά παρουσιάζεται στους επιζώντες ως Χένρι Γκέιλ τον οποίο κρατάνε αιχμάλωτο μέχρι που ανακαλύπτουν ότι λέει ψέμματα για την ταυτότητά του. Τον ελευθερώνει ο Μάικλ ο οποίος προκειμένω να σώσει τον Γουώλτ κάνει τα πάντα και έτσι ο Μπεν τον αφήνει να φύγει από το νησί.Στον 4ο κύκλο μετακινεί το νησί με αποτέλσμα να μετακινηθεί από εκεί και να ξυπνήσει μετά από ένα χρόνο στην Τυνησία.Έπειτα εκμεταλλεύεται την οργή του Σαϊντ για το θάνατο της γυναίκας του και τον στρατολογεί.Στον 5ο κύκλο επιστρέφει στο νησί μαζί με τους "6 της Οσεάνικ"(εκτός του Αάρων). Επίσης μαθαίνουμε ότι ήταν αυτός που δολοφόνησε τον Λοκ.
2, 3, 4, 5, 6
Μάικλ Ντώσον (Michael Dawson)
Ο Μάικλ επέστρεφε στην πατρίδα του μαζί με τον γιο του, Γουόλτ, όταν έπεσε το αεροπλάνο. Στην "προηγούμενη" ζωή του ήταν οικοδόμος με καλλιτεχνικές ανησυχίες. Στο νησί προσπαθεί να αναθερμάνει τη σχέση του με τον γιο του, καθώς είχε να τον δει πολλά χρόνια. Ωστόσο οι δυο τους έχουν πολλές συγκρούσεις και ο Μάικλ ενοχλείται όταν βλέπει το παιδί να συνδέεται με τον Τζων Λοκ. Κάποια στιγμή ο Μάικλ θα κατασκευάσει μια σχεδία προκειμένου να αναζητήσει βοήθεια. Στην δεύτερη περίοδο προδίδει του φίλους του και δολοφονεί την Άνα Λουσία και την Λίμπυ με σκοπό να φύγει αυτός και ο γιος του από το νησί. Τα καταφέρνει αλλά γυρνώντας στην πατρίδα, οι τύψεις τον πνίγουν και έχει αυτοκτονικές τάσεις. Ωστόσο ένας άνθρωπος από τους΄"Άλλους" τον οποίο΄έχει βάλει ο Μπεν τον στέλνουν κατάσκοπο στο πλοίο το οποίο ψάχνει εδώ και καιρό το νησί με σκοπό να το ανατινάξει. Τελικά το ανατινάζει δυστυχώς όμως όχι με τον τρόπο τον οποίο προοριζόταν και βρίσκει τραγικό θάνατο και αυτός.
Τζούλιετ Μπουρκ (Juliet Burke)
Τρία χρόνια πριν το ατύχημα προσλαμβάνεται από τους "Άλλους" ως γιατρός γονιμότητας. Ο Μπεν δεν της επιτρέπει να φύγει από το νησί λόγω των αισθημάτων του για αυτήν και αργότερα συνεργάζεται με τους επιζώντες και ερωτεύεται τον Τζακ δίχως όμως να βρει ανταπόκριση. Κατά τη ζωή της στο νησί , πριν το δυστύχημα , εμπλέκεται ερωτικά με τον Γκούντγουιν, τον άντρα της ψυχαναλύτριας της και λόγω της ζήλιας του Μπεν τον στέλνει κατάσκοπο στους επιζώντες και τελικά σκοτώνεται από την Άνα Λουσία.
Η ίδια δεν κατάφερε να φύγει από το νησί.Στον πέμπτο κύκλο έχει σχέση με τον Σόγιερ. Λίγο πριν πεθάνει ενεργοποιεί τη βόμβα υδρογόνου.
3, 4, 5, 6
Μπουν Κάρλαϊλ (Boone Carlyle)
Ο Μπουν, είναι ετεροθαλής αδερφός της Σάνον με την οποία είναι ερωτευμένος. Στο νησί είναι ο προστατευόμενος του Λοκ ενώ στο τέλος του πρώτου κύκλου χάνει τη ζωή του σε ένα ατύχημα προσπαθώντας να επικοινωνήσει με την πατρίδα του.
1, 2, 3, 6
Σάννον Ράδερφορντ (Shannon Rutherford)
Η Σάννον είναι καθηγήτρια μπαλέτου και αδερφή του Μπουν. Στο νησί εμπλέκεται ερωτικά με τον Σαγίντ. Στον δεύτερο κύκλο πυροβολείται κατά λάθος από την Άνα - Λουσία και πεθαίνει.
Κύριος Έκο (Mr. Eko)
Ο Κύριος Έκο ήταν ένας έμπορος ναρκωτικών ο οποίος έπειτα έγινε ιερέας. Ήταν ένας από τους επιζώντες της ουράς του αεροπλάνου. Στο νησί ανακαλύπτει τα συντρίμμια ενός άλλου αεροσκάφους στο οποίο επέβαινε ο αδερφός του και είναι πια νεκρός. Στον τρίτο κύκλο έρχεται σε επαφή με τον μαύρο καπνό και η επαφή αυτή αποδεικνύεται θανάσιμη.
Άνα Λουσία Κόρτεζ (Ana Lucia Cortez)
Η Άνα-Λουσία ήταν αστυνομικός στο Λος Άντζελες. Ήταν η αρχηγός των επιζώντων της ουράς του αεροπλάνου. Στο τέλος του δεύτερου κύκλου δολοφονείται από τον Μάικλ.
Ντάνιελ Φαραντέι (Daniel Faraday)
Ο Ντάνιελ Φαραντέι είναι φυσικός που κλήθηκε να συμμετάσχει στην ομάδα της Ναόμι που είχε σκοπό να πάει στο νησί, αλλά σίγουρα όχι για να διασώσει τους επιζώντες της πτήσης της Οσεάνικ 815.Φαίνεται να μπορεί να εξηγήσει όλα τα περίεργα γεγονότα που συμβαίνουν στο νησί. Τελικά πεθαίνει στον 5ο κύκλο από την ίδια του τη μητέρα προσπαθώντας να αλλάξει το μέλλον.
Σαρλότ Λιούις (Charlotte Lewis)
Η Σαρλότ Λιούις ανθρωπολόγος που κλήθηκε να συμμετάσχει στην ομάδα της Ναόμι που είχε σκοπό να βρει το μυστηριώδες νησί που διαδραματίζεται η ιστορία. Τελικά πεθαίνει στον 5ο κύκλο λόγω της συχνής της μετακίνησης στο χρόνο.
Μάιλς Στρωμ (Miles Straume)
Ο Mάιλς είναι ένας από τους τρεις ανθρώπους που κλήθηκε να συμμετάσχει στην ομάδα της Ναόμι που είχε σκοπό να πάει στο νησί. Στην προηγούμενη ζωή του ήταν κυνηγός φαντασμάτων. Είναι γιος του δρ. Τσαγκ, του επιστήμονα που εμφανίζεται στα ενημερωτικά βίντεο της Πρωτοβουλίας Ντάρμα.
Γουόλτ Λόιντ (Μάλκολμ Ντέιβιντ Κέλλυ) ως γιος του Μάικλ. Απάγεται από τους "Άλλους", οι οποίοι θεωρούν ότι είναι "ιδιαίτερος". Στη συνέχεια διασώζεται από τον πατέρα του.
Κρίστιαν Σέπαρντ (Τζον Τέρι) ως πατέρας του Τζακ. Ήταν χειρουργός, αν και αλκοολικός και πέθανε στην Αυστραλία πριν το ατύχημα. Συνδέεται και με τους χαρακτήρες του Σόγιερ, της Άνα-Λουσία και της Κλερ.
Ρόουζ Χέντερσον (Λ. Σκοτ Κάντγουελ) ως γυναίκα του Μπέρναρντ, με τον οποίο στη δεύτερη περίοδο ξαναβρίσκονται, αφού έτυχε να βρίσκονται σε διαφορετικά μέρη του αεροπλάνου κατά τη διάρκεια της πτώσης.
Λίμπυ (Σύνθια Γουάτρος) ως επιβάτιδα από την ουρά του αεροπλάνου. Εμπλέκεται ερωτικά με τον Χάρλεϊ Στο τέλος της δεύτερης σεζόν δολοφονείται από τον Μάικλ
Μπέρναρντ Νάντλερ (Σαμ Άντερσον) ως σύζυγος της Ρόουζ. Επιβάτης από την ουρά του αεροπλάνου.
Άαρον Λίττλτον (Γουίλιαμ Μπλάνσετ) ως γιος της Κλερ. Γεννήθηκε στο νησί.
Ντάνιελ Ρουσσώ (Μάιρα Φέρλαν) ως Γαλλίδα που βρίσκεται στο νησί 16 χρόνια πριν την πτώση του αεροπλάνου.
Ήθαν Ρομ (Γουίλιαμ Μαπάδερ) ως ένας από τους "Άλλους". Απαγάγει την Κλερ και στη συνέχεια δολοφονείται από τον Τσάρλι.
Τομ (Μ. Κ. Γκέινυ) - Tom ως ένας από τους "Άλλους". Στο τέλος της τρίτης σεζόν δολοφονείται από τον Σόγιερ.
Έντγουαρν Μαρς (Φρέντρικ Λέιν) ως ομοσπονδιακός πράκτορας που κυνηγούσε την Κέιτ και ήταν υπεύθυνος για την μεταφορά της στις Η.Π.Α.
Μικάελ Μπακούνιν (Άντριου Ντίβοφ) ως ένας από τους "Άλλους". Στο τέλος της τρίτης σεζόν αυτοκτονεί, οδηγώντας στο θάνατο και τον Τσάρλι.
Νίκκυ Φερνάντες (Κιέλε Σάντσεζ) ως κοπέλα του Πάολο. Στη μέση της τρίτης σεζόν, θάφτηκε ζωντανή μαζί με τον Πάολο, αφού θεωρήθηκε ότι είχαν πεθάνει, ενώ στην πραγματικότητα ήταν αναίσθητοι έπειτα από το τσίμπημα μιας αράχνης.
Πάουλο (Ροντρίγκο Σαντόρο) ως αγόρι της Νίκκι.
Άλεξ (Τάνια Ρέιμοντ) ως κόρη της Ντανιέλ, η οποία απήχθη όταν ήταν βρέφος από τη μητέρα της και νομίζει ότι είναι κόρη του Μπεν.
Άντονυ Κούπερ (Κέβιν Τάιγκ) ως πατέρας του Τζον Λοκ. Χρησιμοποιεί τον γιο του για να του πάρει το νεφρό και στην τρίτη περίοδο αποκαλύπτεται ότι είναι ο άνθρωπος που οδήγησε τον Λοκ στο αναπηρικό καροτσάκι. Προς το τέλος της ίδιας σεζόν αποκαλύπτεται ότι είναι ο άνθρωπος που εξαπάτησε τη μητέρα του Σόγιερ με αποτέλεσμα τη δολοφονία της ίδιας από τον άντρα της και την αυτοκτονία αυτού, έπειτα. Ο Σόγιερ, μετά από την αποκάλυψη αυτή, τον δολοφονεί.
Πενέλοπε "Πέννυ" Γουίντμορ (Σόνια Γουάλγκερ) ως πρώην κοπέλα του Ντέσμοντ που ψάχνει να βρει τα ίχνη του.
Πιλοτικό Επεισόδιο: Μέρος 1
Ο Τζακ Σέπαρντ, ένας γιατρός, ξυπνά στην άκρη μιας ζούγκλας και μόλις βγαίνει από αυτήν, σε μία παραλία βρίσκει τα συντρίμμια μισού αεροσκάφους και αρκετούς επιζώντες. Σύντομα καταλαβαίνει πως είναι ο μόνος που μπορεί να δώσει βοήθεια στους τραυματισμένους μέχρι να κοπάσει ο πανικός. Μέσα στην νύχτα απόκοσμοι θόρυβοι και δέντρα που πέφτουν χωρίς λόγο θα διαταράξουν την ησυχία των επιζώντων. Παράλληλα ο γιατρός γνωρίζεται με την Κέιτ τόν Τσάρλι. Και οι τρεις ξεκινούν την επόμενη μέρα για να βρουν το υπόλοιπο μισό του αεροσκάφους, ως την μόνη ελπίδα για να στείλουν σήμα και να σωθούν. Όταν βρουν το πιλοτήριο, τους περιμένει μία έκπληξη καθώς εκτός από την ανακάλυψη πως ο ασύρματος δεν λειτουργεί το ον που προκαλούσε τους θορύβους την προηγούμενη ημέρα βρίσκεται πιο κοντά τους από ποτέ, τους εντοπίζει και τους καταδιώκει.
Πιλοτικό Επεισόδιο: Μέρος 2
Οι χειροπέδες που εντοπίζουν οι επιζώντες τους οδηγούν στο συμπέρασμα ότι υπάρχει ανάμεσα τους ένας τρομοκράτης. Αργότερα αποκαλύπτεται ότι η Κέιτ φορούσε τις χειροπέδες κατά την πτήση. ενώ τη συνόδευε ένας αστυνομικός. Την ίδια στιγμή ο Σάγιντ με τον Τσάρλι, την Κέιτ, τον Σόγιερ και την Σάνον και τον αδελφό της, Μπουν ανεβαίνουν στο βουνό μήπως πετύχουν κάποιο σήμα. Ενώ πλησιάζουν το βουνό αισθάνονται ένα θηρίο να τους καταδιώκει. Ο Σόγιερ, πυροβολεί (με ένα όπλο που βρήκε στο αεροπλάνο τυχαία) και πετυχαίνει. μια πολική αρκούδα! Όσο προχωρά η ομάδα προς το βουνό, ο ασύρματος δείχνει να λαμβάνει σήμα αλλά κάποιος άλλος εκπέμπει την ίδια στιγμή. Μια γυναίκα εκφωνεί ένα μήνυμα το οποίο σύμφωνα με πρόχειρους υπολογισμούς, (μιας και επαναλαμβάνεται αυτόματα) επαναλαμβάνεται εδώ και δεκαέξι χρόνια.
Ο ασθενής του Τζακ έχει συνέλθει, αλλά λόγω εσωτερικής αιμορραγίας θα πεθάνει πολύ σύντομα. Ωστόσο προλαβαίνει να τον ειδοποιήσει πως η Κέιτ είναι επικίνδυνη και να μην την εμπιστεύεται. Ο Τζακ, κοιτάζει στο μπουφάν του και ανακαλύπτει πως είναι αστυνομικός, είχε συλλάβει την Κέιτ και την μετέφερε στην Αμερική. Στην παραλία, έχουν πλέον καταλάβει ότι θα μείνουν στο νησί για πολύ καιρό και αρχίζουν να οργανώνουν την μικρή πολιτεία τους. Τελικά ο Σώγιερ πυροβολεί τον αστυνομικό μετά από παράκληση του.
Οι επιζώντες αναστατώνονται από θορύβους που ακούγονται μέσα από τον σκελετό του αεροπλάνου. Αντιλαμβάνονται ότι πρόκειται για αγριογούρουνα, τα οποία και αποφασίζουν να κυνηγήσουν για να λύσουν το πρόβλημα έλλειψης τροφής. Οπλισμός τους παρέχεται από το Λοκ, ο οποίος διαθέτει μία βαλίτσα γεμάτη μαχαίρια. Αποκαλύπτεται επίσης ότι ο Λοκ ήταν ανάπηρος, αλλά περπάτησε παραδόξως μετά τη συντριβή του αεροσκάφους. Κατά τη διάρκεια του κυνηγιού το "τέρας" πανικοβάλει τους κυνηγούς και τους αναγκάζει να πάρουν το δρόμο της επιστροφής. Το επεισόδιο κλείνει με την καύση του σκελετού του αεροπλάνου και των σορών των νεκρών, ώστε να μην αποτελούν πόλο έλξης αγρίων ζώων.
House of the Rising Sun
Στο Σπίτι του Ανατέλλοντος Ηλίου
Κατά τη διάρκεια μιας αναζήτησης για νερό, η Σαν αναπολεί τις πρώτες τους μέρες στο νησί καθώς και το παρελθόν της πριν τη συντριβή. Η Κέιτ ανακαλύπτει έναν νεκρό και ο Τζακ εξετάζοντας το πτώμα και διαπιστώνει πως είναι έτσι για πάνω από 50 χρόνια.
Ο Τσάρλι αναπολεί το παρελθόν του, υποφέροντας από στερητικά συμπτώματα. Ζητά από τον Λοκ να του δώσει την ηρωίνη που του είχε πάρει. Στη συνέχεα ο Τζακ παγιδεύεται μέσα σε μία σπηλιά και ο Τσάρλι είναι ο μόνος που μπορεί να τον σώσει. Ο Σαγίντ, η Κέιτ και ο Μπουν συνεργάζονται προσπαθώντας να περιορίσουν σε ένα τρίγωνο τη γαλλική εκπομπή. Ο Σαγίντ, έχει σχεδόν καταφέρει να εντοπίσει το σήμα του πομπού αλλά κάποιος πλησιάζει και τον αναισθητοποιεί.
Ο Μπουν πιστεύει ότι ο Σόγιερ έχει κρύψει τις αναπνευστικές μάσκες που χρειάζεται άμεσα η Σάνον. Όταν ο Σόγιερ αρνείται να τις παραδώσει, ο Τζακ και ο Σαγίντ φτάνουν στο σημείο να τον υποβάλουν σε βασανιστήρια. Με μια αναδρομή στο παρελθόν, μαθαίνουμε την ιστορία του Σόγιερ, η οποία αποκαλύπτει ότι δεν είναι αυτός που ισχυρίζεται ότι είναι.
All the Best Cowboys Have Daddy Issues
Όλοι οι Σκληροί Άντρες Έχουν Προβλήματα με τον Πατέρα τους
Whatever the Case May Be
Όποια κι αν Είναι η Βαλίτσα
Οι επιζήσαντες βρίσκουν κατεστραμμένη τη σχεδία που κατασκεύασαν και ο Μάικλ είναι πεπεισμένος ότι ο Τζιν κρύβεται πίσω από το σαμποτάζ. Στο μεταξύ η Σαν εκπλήσσει τους υπόλοιπους με μία αποκάλυψη, ενώ ο Μπουν προειδοποιεί τον Σαγίντ να προσέχει τη Σάνον. Τέλος, με μία αναδρομή στο παρελθόν, γίνονται γνωστές περισσότερες πληροφορίες για το παρελθόν του Τζιν και της Σαν.
Η Γαλλίδα γίνεται έμμονη ιδέα για τον Χέρλι, ο οποίος πηγαίνει στη ζούγκλα να τη βρει, με τους Τζακ, Σαγίντ και Τσάρλι να αναγκάζονται να τον ακολουθήσουν. Παράλληλα, με μία αναδρομή στο παρελθόν, γίνονται γνωστές περισσότερες πληροφορίες για το ποιο συγκλονιστικό γεγονός άλλαξε τη ζωή του Χάρλεϊ πριν επιβιβαστεί στο μοιραίο αεροσκάφος.
Ο Λοκ αρχίζει να αντιμετωπίζει σωματικές δυσκολίες την ώρα που αυτός και ο Μπουν προσπαθούν να βρουν έναν τρόπο για να ανοίξουν την καταπακτή. Ο Τζακ διστάζει στο να προσφέρει βοήθεια, ενώ ο Σόγιερ έρχεται αντιμέτωπος με μεγάλους πονοκεφάλους.
Η κατάσταση του Μπουν γίνεται ολοένα και χειρότερη με τον Τζακ να κάνει ό,τι περνά από το χέρι του για να του σώσει τη ζωή. Εν τω μεταξύ, η Κλερ είναι έτοιμη να γεννήσει, αλλά με τους Τζακ, Τσάρλι και Κέιτ βα είναι μακριά, τα πράγματα δεν είναι τόσο εύκολα.
Μετά από τον θάνατο ενός επιζώντα ακολουθεί έντονος εκνευρισμός, καθώς οι υπόλοιποι κατηγορούν ο ένας τον άλλον για το χαμό του φίλου τους, με κάποιον ιδιαίτερα να επιθυμεί μια μεγάλη εκδίκηση. Στο μεταξύ, η Κλερ και ο Τσάρλι προσπαθούν να παρέχουν στο μωρό ό,τι χρειάζεται, την ώρα που αποκαλύπτεται ο λόγος που ο Σαγίντ βρέθηκε στην Αυστραλία και το τι έκανε εκεί.
Γεννημένη για να Τρέχει
Ο Τζακ ετοιμάζεται να τα παίξει όλα για όλα όταν ο Μάικλ ξαφνικά αρρωσταίνει αφού κάποιος βάζει δηλητήριο σε ένα μπουκάλι νερό. Η παράξενη καταπακτή αποκαλύπτεται σε μερικούς από τους επιζώντες, ο Γουόλτ δίνει μια προειδοποίηση στον Λοκ και το παρελθόν της Κέιτ αποκαλύπτεται όταν αυτή συναντά την παλιά της αγάπη μετά από πολλά χρόνια και μαθαίνει ότι η μητέρα της πάσχει από καρκίνο.
Η γαλλίδα Ρουσό επισκέπτεται τους επιζώντες και τους προειδοποιεί λέγοντάς τους πως "Οι Άλλοι" έρχονται προς αυτούς με σκοπό να τους βλάψουν. Έτσι, για να προστατευτούν οι επιζώντες, η Ρουσό οδηγεί μερικούς στον Μαύρο Βράχο όπου υπάρχει δυναμίτες, με τον οποίο μπορούν να ανατινάξουν την καταπακτή και να κρυφτούν. Παράλληλα, ο Μάικλ και ο Τζιν έχουν σχεδόν έτοιμη τη βάρκα.
Έξοδος (Μέρος 2ο) Έξοδος (Μέρος 3ο)
Την ώρα που οι επιζώντες προετοιμάζονται για την επικείμενη επίθεση εναντίον τους από τους "Άλλους", κάποιος απαγάγει το μωρό της Κλερ με αποτέλεσμα ο Σαΐντ και ο Τσάρλι να εισχωρήσουν μέσα στη ζούγκλα για να τον πιάσουν. Η βάρκα με το πλήρωμα των 4 ατόμων συνεχίζει την πορεία της μέσα στη θάλασσσα, αλλά όταν αυτοί ζουν μια από τις πιο χαρούμενες στιγμές της ζωής τους βλέποντας την επιβίωση να βρίσκεται πιο κοντά από ποτέ, έρχονται αντιμέτωποι μια απροσδόκητη συνάντηση. Εν τω μεταξύ, οι Τζακ, Λοκ, Χέρλι και Κέιτ ετοιμάζονται να ανατινάξουν την καταπακτή.
Man Of Science, Man Of Faith
Ο Επιστήμονας και Ο Ευσεβής
Την ώρα που δύο επιζώντες μπαίνουν μέσα στην καταπακτή αγνοώντας έτσι τα λόγια του Τζακ, η Σάνον βλέπει στη ζούγκλα ένα γνώριμο πρόσωπο. Όλοι τώρα πρέπει να σταθούν δυνατοί και να προσπαθήσουν να αντιμετωπίσουν όλες τις δυσκολίες που θα προκύψουν και τους εχθρούς που θα συναντήσουν. Ήδη 40 μέρες έχουν περάσει από την πτώση του αεροπλάνου και όλοι ξέρουν πολύ καλά πως ο κίνδυνος κρύβεται πίσω από κάθε γωνία και πως αυτοί που εμπιστεύονταν μπορούν να στραφούν εναντίον τους.
Με την απαγωγή του Γουόλτ και την καταστροφή της βάρκας τους από τους επικίνδυνους αγνώστους φρέσκα στο μυαλό τους, οι Σόγιερ, Μάικλ και Τζιν έρχονται αντιμέτωποι με κάτι καινούργιο στην παραλία όπου τους παρέσυρε το θαλάσσιο ρεύμα. Εν τω μεταξύ ο Λοκ πρέπει επειγόντως να μπει στην καταπακτή, καθώς το πρώτο άτομο που κατέβηκε δεν έχει δώσει σημεία ζωής.
Ο Τζακ, ο Λοκ και η Κέιτ μαθαίνουν περισσότερα μυστικά για την καταπακτή, ενώ δεν μπορούν να καταλάβουν την περίεργη συμπεριφορά του Ντέσμοντ όταν ο υπολογιστής σταματάει να λειτουργεί. Στο μεταξύ, χτυπημένοι και παγιδευμένοι, οι Τζιν, Σόγιερ και Μάικλ προσπαθούν να καταλάβουν αν οι άνθρωποι που τους έχουν ομήρους είναι άλλοι επιζώντες από την πτήση ή μερικοί από τους "Άλλους".
Όλοι Μισούν τον Χιούγκο
The Other 48 Days
Οι 48 Μέρες Των Άλλων
Άνα Λουσία, Μπερνάρντ, Λίμπι, Κος Έκο
Το Έγκλημα της Κέιτ
Ένας από τους "Άλλους"
Two for the Road
Live Together, Die Alone
Ζούμε Μαζί, Πεθαίνουμε Χώρια (Μέρος Α')
Live Together, Die Alone
Ζούμε Μαζί, Πεθαίνουμε Χώρια (Μέρος Β')
A Tale of Two Cities
Every Man for Himself
The Cost of Living
Flashes Before Your Eyes
Stranger in a Strange Land
Tricia Tanaka is Dead
The Man from Tallahassee
The Man Behind the Curtain
Through the Looking Glass
The Beginning of the End
Ντάνιελ, Μάιλς, Σάρλοτ, Φρανκ, Ναόμι
The Shape of Things to Come
Something Nice Back Home
There's No Place Like Home (Part 1)
Τζακ, Χάρλεϊ, Σαγίντ, Σαν, Κέιτ
There's No Place Like Home (Part 2)
There's No Place Like Home (Part 3)
Τζακ, Χάρλεϊ, Σαγίντ, Σαν, Κέιτ
This Place Is Death
The Life and Death of Jeremy Bentham
Some Like It Hoth
Τζέικομπ, Man in Black
What They Died For
The New Man in Charge
Την πρωτότυπη μουσική της σειράς έχει συνθέσει ο μουσικός Michael Giacchino. Για τη μουσική του πρώτου κύκλου της σειράς κέρδισε βραβείο Έμμυ καλύτερης μουσικής επένδυσης σε τηλεοπτική σειρά. Ο Giacchino δημιούργησε τη μουσική της σειράς χρησιμοποιώντας πολλά ασυνήθιστα όργανα. Έχουν κυκλοφορήσει δύο άλμπουμ με τις μουσικές συνθέσεις του Giacchino για τη σειρά, ένα για τον πρώτο (κυκλοφόρησε στις 26 Μαρτίου 2006) και ένα για τον δεύτερο κύκλο της (κυκλοφόρησε στις 3 Οκτωβρίου 2006).
Στη σειρά ακούγονται και πολλά ξένα κομμάτια. Αυτά είναι ορισμένα από τα τραγούδια που ακούστηκαν στην τηλεοπτική σειρά:
"Make Your Own Kind of Music" - Cass Elliot (επεισόδια "Man of Science, Man of Faith", "Adrift" και "Flashes Before Your Eyes")
"My Conversation" - The Uniques (επεισόδιο "Everybody Hates Hugo")
"Walking After Midnight" - Patsy Cline (επεισόδια "What Kate Did" και "Two for the Road")
"Leavin' On Your Mind" - Patsy Cline (επεισόδιο "Tabula Rasa")
"She's Got You" - Patsy Cline (επεισόδιο "Eggtown")
"Easy Money" - Billy Joel (επεισόδιο "Everybody Hates Hugo")
"Delicate" - Damien Rice (επεισόδιο "...In Translation")
"Stay (Wasting Time)" - Dave Matthews Band (επεισόδιο "Abandoned")
"Outside" - Staind (επεισόδιο "Collision")
"Wash Away" - Joe Purdy (επεισόδιο "Tabula Rasa")
"Are You Sure" - Willie Nelson (επεισόδιο "House of the Rising Sun")
"I Shall Not Walk Alone" - The Blind Boys of Alabama (επεισόδιο "Confidence Man")
"He's Evil" - The Kinks (επεισόδια "The 23rd Psalm" και "Fire + Water")
"Downtown" - Petula Clark (επεισόδια "A Tale of Two Cities" και "One of Us")
"Chains and Things" - B.B. King (επεισόδιο "Live Together, Die Alone")
"Shambala" - Three Dog Night (επεισόδια "Tricia Tanaka Is Dead" και "The Man Behind the Curtain")
"Scentless Apprentice" - Nirvana (επεισόδιο "Through the Looking Glass")
"Good Vibrations" - The Beach Boys (επεισόδιο "Through the Looking Glass")
"Building a Mystery" - Sarah McLachlan (επεισόδιο "Flashes Before Your Eyes")
Ένα άλλο τραγούδι που ακούγεται συχνά στη σειρά, είναι το "You All Everybody" που είναι η μεγάλη επιτυχία του (φανταστικού) συγκροτήματος DriveSHAFT, στο οποίο συμμετέχει ο Τσάρλι.
Η σειρά βραβεύτηκε με το Έμμυ Καλύτερης Δραματικής Σειράς (Emmy Award for Outstanding Drama Series) το 2005 για την πρώτη season, και ο J.J Abrams βραβεύτηκε με το Έμμυ για την σκηνοθεσία του πιλοτικού επεισοδίου, την ίδια χρονιά. Το καστ της σειράς βραβεύτηκε με το Screen Actors Guild Award (best ensemble cast). Τον Ιανουάριο του 2006, η σειρά βραβεύτηκε με την Χρυσή Σφαίρα Καλύτερης Τηλεοπτικής Δραματικής Σειράς (Golden Globe Award for Best Television Drama), ενώ το 2007 ο Τέρι Ο' Κουίν κέρδισε το Έμμυ Καλύτερης Β' Αντρικής Ερμηνείας σε Δραματική Σειρά.
Η σειρά ήταν υποψήφια για 54 Βραβεία Έμμυ και τελικά κέρδισε τα 11 και 7 Χρυσές Σφαίρες κερδίζοντας 1.
Συνολικά η σειρά έχει αποσπάσει 57 βραβεία και πάνω από 200 υποψηφιότητες, σε διάφορες ενώσεις και σωματεία.[5]
↑ «LOST: Το φινάλε που σόκαρε». Ανακτήθηκε στις 20 Ιανουαρίου 2011.
↑ «Honolulu Star-Bulletin News /2005/01/26/». archives.starbulletin.com. Ανακτήθηκε στις 3 Σεπτεμβρίου 2017.
↑ «Favorites Hold Fast : In Depth : TVWeek - Television Industry news, TV ratings, analysis, celebrity event photos». 29 Μαρτίου 2013. Αρχειοθετήθηκε από το πρωτότυπο στις 29 Μαρτίου 2013. Ανακτήθηκε στις 3 Σεπτεμβρίου 2017.
↑ «ABC Medianet». 10 Οκτωβρίου 2014. Αρχειοθετήθηκε από το πρωτότυπο στις 10 Οκτωβρίου 2014. Ανακτήθηκε στις 3 Σεπτεμβρίου 2017.